“ทองคำ” เปิดเช้านี้ทรงตัว รูปพรรณขาย 30,600 บ.
ราคาทองคำในประเทศเช้าวันนี้ ไม่มีการเปลี่ยนแปลงราคา หลังนักลงทุนยังคงรอติดตามสถานการณ์รัสเซีย-ยูเครน ที่แม้จะเริ่มคลี่คลาย แต่ก็มีประเด็นใหม่เกี่ยวกับ NATO เพิ่มเข้ามา ทำให้ราคาทองรูปพรรณขายออก 30,600 บาท
ราคาทองคำในประเทศเช้าวันนี้ ไม่มีการเปลี่ยนแปลงราคา หลังนักลงทุนยังคงรอติดตามสถานการณ์รัสเซีย-ยูเครน ที่แม้จะเริ่มคลี่คลาย แต่ก็มีประเด็นใหม่เกี่ยวกับ NATO เพิ่มเข้ามา ทำให้ราคาทองรูปพรรณขายออก 30,600 บาท
23 พ.ค. 2565

ผู้สื่อข่าวรายงานว่า ราคาทองคำในประเทศวันนี้ (23 พ.ค.2565) เปิดตลาดการซื้อขายเช้าวันนี้ ราคาไม่เปลี่ยนแปลงจากราคาปิดตลาดเมื่อวันเสาร์ที่ผ่านมา (21 พ.ค.2565) โดยข้อมูลจากเว็บไซต์ของสมาคมค้าทองคำ หรือ Gold Traders Association เมื่อ 09.29 น.ทองคำแท่ง 96.5% ประกาศราคาครั้งที่ 1 รับซื้อเข้าบาททองคำละ 30,000 บาท ขายออกบาททองคำละ 30,100 บาท
โดยทองรูปพรรณ 96.5% รับซื้อเข้าบาททองคำละ 29,455.88 บาท ขายออกบาททองคำละ 30,600 บาท ในขณะที่ ราคาทองคำ Spot เช้านี้เคลื่อนไหวอยู่ที่บริเวณ 1,852.50 ดอลลาร์
ด้าน นายจิตติ ตั้งสิทธิ์ภักดี นายกสมาคมค้าทองคำ เปิดเผยว่า ราคาทองคำปรับตัวลดลงในรอบที่ผ่านมา เนื่องจากสถานการณ์ระหว่างรัสเซีย และยูเครน มีท่าทีคลี่คลาย แม้จะมีประเด็นที่จะมีประเทศในกลุ่มยุโรปเข้าร่วม NATO  จนทำให้ราคาทองคำในรอบปลายสัปดาห์ขยับขึ้นแตะ 1845 เหรียญสหรัฐต่อออนซ์ รวมทั้งกองทุนขนาดใหญ่มีการทยอยซื้อทองคำไปแล้วกว่า 14 ตัน ทำให้ราคาทองคำปรับตัวสูงขึ้น ซึ่งเชื่อว่าในสัปดาห์นี้ราคาจะขยับขึ้นในระยะสั้น แต่ในระยะยาวยังคงมองว่าราคาทองจะปรับตัวลดลง
อย่างไรก็ตาม เชื่อว่าราคาทองระยะสั้นยังคงมีความผันผวน จากสถานการณ์ความขัดแย้งต่างๆ ที่เกิดขึ้นในหลายกรณีทุกมุมโลกดังนั้นนักลงทุนควรตัดสินใจให้รอบคอบ และติดตามข้อมูลข่าวสารก่อนการตัดสินใจในการลงทุนทองคำ